1. divisjon bandy for menn 2015/16

1. divisjon bandy for herrer 2015/16 var det nest øverste nivået i norsk bandy sesongen 2015/16. Divisjonen besto av åtte lag som spilte dobbel serie. Seriespillet startet 7. november 2015 og varte til 23. februar 2016. I utgangspunktet rykket ett lag direkte opp og ett lag direkte ned. Videre skulle lag nummer to på tabellen spille kvalifisering om plass i neste års øverste divisjon mot det nest dårligst plasserte laget i eliteserien, og på tilsvarende måte skulle lag nummer sju på tabellen spille mot lag nummer to i 2. divisjon om plass i neste års 1. divisjon.

Vinneren av 1. divisjon, Øvrevoll Hosle, ønsket ikke å rykke opp og ble dermed værende i divisjonen. Konnerud spilte kvalifisering om opprykk. Fordi kun to andrelag fikk beholde plassen i neste års førstedivisjon, ble kvalifisering om nedrykk avblåst og Drammen Bandy 2 og Solberg 2 rykket direkte ned.

Tabell

Kvalifisering om opprykk
Hamar – Konnerud 9–4 (Vikingskipet, 1. mars)
Konnerud – Hamar 5–7 (Marienlyst, 3. mars)
Konnerud ble værende i 1. divisjon.

Referanser

Eksterne lenker
 Kampoppsett og tabell

Bandyturneringer i Norge
Bandy i 2015
Bandy i 2016
Sport i Norge i 2015
Sport i Norge i 2016